તમિળનાડુની કથા જરા જુદી છે. શરૂઆતમાં સ્થાનિક સમુદાયોએ પ્રદૂષણનો ભય વ્યક્ત કર્યો હતો પરંતુ રાજ્ય સરકારે કોપર પ્લાન્ટને એવી દલીલ કરીને મંજુરી આપી હતી કે ઔદ્યોગિકરણ અને નવા રોજગાર સર્જન માટે તે જરૂરી છે. સ્ટરલાઈટ કોપરનો છેલ્લા ત્રણ દાયકાના પર્યાવરણીય રેકોર્ડ ઘણો દળદાર છે. પ્લાન્ટના એમિશન અને ડિસ્ચાર્જથી પ્લાન્ટની નજીકમાં હવા, પાણી અને જમીનની ગુણવત્તાને ભારે અસર થઈ હોવાના અભ્યાસ થયા હોવા છતા કંપનીએ ઉત્પાદન ચાલુ રાખ્યું હતું. સર્વોચ્ચ અદાલતે પણ સખ્તતા બતાવીને રૂપિયા 100 કરોડનો દંડ ફટકાર્યો હતો છતા કંપનીએ મર્યાદામાં રહેવાને બદલે તેની સુવિધાઓનો વિસ્તરણ કરવાની યોજના બનાવી રહી હતી.